CELEX: C2007/170/31
Language: et
Date: 2007-07-21 00:00:00
Title: Kohtuasi C-264/07: 1. juunil 2007 esitatud hagi — Euroopa Ühenduste Komisjon versus Kreeka Vabariik

21.7.2007   
            
            
               ET
            
            
               Euroopa Liidu Teataja
            
            
               C 170/17
            
         1. juunil 2007 esitatud hagi — Euroopa Ühenduste Komisjon versus Kreeka Vabariik
   (Kohtuasi C-264/07)
   (2007/C 170/31)
   Kohtumenetluse keel: kreeka
   Pooled
   
      Hageja: Euroopa Ühenduste Komisjon (esindajad: M. Patakiá ja M. Kostantinidis)
   
      Kostja: Kreeka Vabariik
   Hageja nõuded
   
               —
            
            
               Tuvastada, et kuna Kreeka Vabariik ei teinud 22. detsembrini 2004 iga oma territooriumile jääva valglapiirkonna kohta selle tunnuste analüüsi, ülevaadet mõjust, mida inimtegevus avaldab pinnavee ja põhjavee seisundile, ning veekasutuse majandusanalüüsi vastavalt direktiivi II ja III lisas toodud tehnilistele täpsustustele, siis on Kreeka Vabariik rikkunud Euroopa Parlamendi ja nõukogu 23. oktoobri 2000. aasta direktiivi 2000/60/EÜ, millega kehtestatakse ühenduse veepoliitika alane tegevusraamistik (1) artikli 5 lõikest 1 tulenevaid kohustusi ning samuti kohustusi, mis tulenevad liikmesriigile asjaomase direktiivi artikli 15 lõikest 2, kuna ta ei ole esitanud nimetatud artiklis nõutud koondaruannet.
            
         
               —
            
            
               mõista kohtukulud välja Kreeka Vabariigilt.
            
         Väited ja peamised argumendid
   Direktiiv 2000/60 jõustus 22. detsembril 2000. Sellest tulenevalt olid liikmesriigid kohustatud viima asjaomase direktiivi artikli 5 lõikes 1 nõutud analüüsid ja uuringud lõpuni hiljemalt 22. detsembriks 2004 ja esitama komisjonile direktiivi artikli 15 lõike 2 kohase koondaruande hiljemalt 22. märtsiks 2005.
   Mööndes märgukirjale saadetud vastuses direktiivi artikli 15 lõike 2 täitmata jätmist, võtsid Kreeka ametiasutused endale kohustuse saata nõutud aruanne juunis 2006. Ometi vaikivad Kreeka ametiasutused Kreeka Vabariigi poolt direktiivi artikli 5 lõikest 1 tulenevate kohustuste täitmist puudutavas ja seda hoolimata asjaolust, et komisjon väljendas oma märgukirjas kahtlust Kreeka Vabariigile nimetatud artiklist tulenevate kohustuste täidetuse kohta.
   2006. aasta juunis lõpuks saadetud aruande analüüsist nähtub, et Kreeka Vabariik ei olnud ikka veel täitnud direktiivi 2000/60 artikli 5 lõikest 1 ja artikli 15 lõikest 2 tulenevaid kohustusi.
   
      (1)  EÜT L 327, 22.12.2000, lk 1; ELT eriväljaanne 15/05, lk 275.